Lisa (Abula pieteka)
Šis raksts ir par Abula pieteku. Par citām jēdziena Lisa nozīmēm skatīt nozīmju atdalīšanas lapu. Lisa (arī Lisas upe) ir Abula kreisā krasta pieteka Cēsu, Smiltenes un Valmieras novados. Izteka — uz dienvidiem no Gaiķiem. Tek ziemeļu virzienā. Ietek Abulā augšpus Trikātas. Lielākās pietekas — Kaivu grāvis, Kaņupīte, Sīkuļu grāvis, Sužupīte, Vaiģupu upīte un Veģupīte. Tā caurtek Kāpiņu dīķim, Rozes dzirnavezeram, Dutkas ezeram, Pannas ezeram un Baznīcas ezeram. Lisu šķērso valsts autoceļi V298 (Cimze—Lisa), V323 (Liepa—Smiltene), P18 (Valmiera—Smiltene) un V196 (Valmiera—Brenguļi—Biksēja), tās krastos atrodas Rozes, Dzirkaļi, Dutka.